Държавен вестник, бр. 20, 2021 г., стр. 117

БРОЙ  20	
Д Ъ Р Ж А В Е Н  В Е С Т Н И К 	
СТР.  117  
финансирано от Предварителното плащане или от суми, налични по друг начин по 
Специалния регистър, Банката финансира дължимата сума по Споразумението за 
гаранция, като предоставя Аванс на Вносителя по неговия Механизъм за ликвидност. В 
случай че наличните суми по Механизма за ликвидност не са достатъчни за финансиране 
на такова Искане, при първо поискване Вносителят заплаща тази сума на Банката.  
VІІІ. Въпроси, свързани с плащанията и вноските 
14. Потвърждава се и се договаря, че Банката, като агент на Вносителя, има право да 
извършва плащане по Споразумението за гаранция по отношение на всяко Искане, което 
изглежда валидно на пръв поглед, без да се позовава на друга страна и без разследване 
или проверка. По-специално от Банката, в качеството ѝ на агент на Вносителите, няма да 
се изисква да разследва или да се допитва за (i) законосъобразността на всеки иск или 
всяка базисна операция или приспадане, защита или насрещен иск, които могат да бъдат 
на разположение на което и да е лице; (ii) всяко изменение на всеки базисен документ или 
(iii) всяка неприложимост, незаконност или недействителност на всеки базисен документ 
или гаранция. 
15. Потвърждава се и се договаря, че Банката, като агент на Вносителя, има право да 
извършва плащания по настоящото Споразумение, без да се позовава на друга страна и 
без разследване или проверка. 
16. Възстановяванията, свързани с дадена Операция, се разпределят и прилагат в 
съответствие с правилата за разпределяне и реда на Фонда за приоритетност, както е 
посочено в Описанието на Фонда.  
17. Ако настъпи промяна в коригирания основен процент поради присъединяването на нов 
вносител („Допълнителен вносител“ и „Присъединяващ се гарант“), Банката 
извършва корекции в Специалния регистър на Допълнителния вносител и тогавашните 
съществуващи вносители („Корективни плащания“), така че всички Искания и всички 
плащания за обезщетение по настоящото споразумение, включително всички направени и 
изплатени от създаването на Фонда, в крайна сметка да бъдат поети от всеки Вносител в 
съответствие с неговия Изискван дял, получен от последния приложим Коригиран основен 
процент. Корективните плащания се отразяват чрез дебитни и кредитни записи в 
съответните Специални регистри. Банката, в качеството си на агент на всички Вносители, 
изчислява размера на всички такива Корективни плащания между Вносителите.   
18. Всеки Вносител е трета страна бенефициер на задълженията по отношение на 
задължението за извършване на Корективни плащания на всеки друг вносител във Фонда 
съгласно съответните им споразумения за принос, но признава и се съгласява, че всички 
Корективни плащания се извършват от Банката, действаща като агент на всички 
вносители във Фонда. Вносителят приема с настоящото, че е трета страна бенефициер и 
се ползва от тези задължения, поети от другите вносители във Фонда. 
ІХ. Докладване 
19. Банката изготвя годишни финансови отчети за Фонда. Финансовите отчети се изготвят въз 
основа на парични постъпления и плащания. 
20. Финансовите отчети включват комбиниран отчет за движението на сметката на Фонда, 
индивидуални отчети за движението на сметките за всеки вносител и допълнителни 
пояснителни бележки. 
21. Финансовата година на Фонда е календарната година, с изключение на първия финансов 
период, който започва от момента на влизане в сила на първите споразумения за принос и 
завършва на 31 декември 2020 г. 
22. Всички суми се отчитат в евро. Сумите, деноминирани във валута, различна от евро, се 
отчитат в евро в съответствие с политиките и процедурите на Банката.